als_Latn dik_Latn sag_Latn
I nominuari për kryeministër të Kosovës, Ramush Haradinaj, i është adresuar qytetarëve të Kosovës që jetojnë në vende të ndryshme të botës.
Haradinaj ka shkruar për përpjekjet dhe rolin e diasporës për vite me radhë në Kosovë, duke thënë se diaspora shqiptare është vlera e Kombit, shkruan gazetametro.net.
‘Diaspora shqiptare e Kosovës është vlera e kombit. Është arritja e kombit. Është krenaria e kombit’, ka shkruar Haradinaj.
Ai këtë e ka thënë duke përmendur kontributin e diasporës nëpër kohë.
‘Është e pamundshme të tregohen krejt sakrificat tuaja për të arritur aty ku sot jeni. Kam qenë vet pjesë e këtyre përpjekjeve, edhe në vitet 90, edhe në vitet e qëndrimit në Hagë edhe në muajt e ndalimit në Francë. Dhe në krejt këto faza sa të vështira aq edhe lavdishme të historisë sonë ishit dhe jeni JU, Diasporë e nderuar, ata që kurrë s’e harruat atdheun’, ka thënë ai.
Haradinaj iu zotua mërgimtarëve se do ta bëjë Kosovën evropiane, duke shtuar ‘do ta bëjmë Kosovën si ju! Së bashku!’./gazetametro.net
als_Latn als_Latn als_Latn als_Latn als_Latn als_Latn